Korisnički priručnik za Cyber-shot
Ispis
Glavna stranica > Rješavanje problema > Rješavanje problema > Baterijska jedinica i napajanje

## Baterijska jedinica i napajanje

Baterija se ne može umetnuti u fotoaparat.

- Umetnite bateriju u ispravnom smjeru dok je polugica za izbacivanje ne 'sjedne'.

Fotoaparat se ne može uključiti.

- Nakon umetanja baterijske jedinice potrebno je neko vrijeme dok fotoaparat ne proradi.

- Provjerite je li baterija pravilno umetnuta.

- Baterijska jedinica je ispražnjena. Umetnite napunjenu baterijsku jedinicu.

- Priključci za baterije su prljavi. Mekanom krpom lagano obrišite svu prljavštinu.

- Koristite preporučenu baterijsku jedinicu.

Fotoaparat se neočekivano isključuje.

- Ovisno o fotoaparatu i temperaturi baterije, fotoaparat se može automatski isključiti iz sigurnosnih razloga. U tom će se slučaju na LCD zaslonu prethodno pojaviti obavijest o sigurnosnom isključivanju.

- Ako neko vrijeme ne koristite uključeni fotoaparat dok je [Ušteda energije] podešeno na [Standardno] ili [Snažno], fotoparat će se automatski isključiti kako bi se spriječilo trošenje baterijske jedinice. Ponovno uključite fotoaparat.

Došlo je do odstupanja između prikaza preostalog trajanja baterije i stvarnog stanja.

- Ova pojava nastaje kad se fotoaparat koristi na pretjerano hladnim ili pretjerano toplim mjestima.

- Kad dođe do odstupanja između prikaza preostalog vremena rada baterije i stvarnog stanja. Da biste uklonili odstupanje između prikaza preostalog vremena rada baterije i stvarnog stanja, ispraznite bateriju do kraja a zatim je ponovo napunite. Indikator preostalog kapaciteta u nekim uvjetima možda neće biti točan.

- Kapacitet punjenja baterije opada s vremenom i čestom uporabom. Ako dođe do značajnog pada vremena rada baterije između punjenja, vjerojatno je treba zamijeniti novom.

Nije moguće punjenje baterije dok je umetnuta u fotoaparat.

- Baterijsku jedinicu ne možete puniti pomoću ispravljača (prodaje se zasebno). Za punjenje koristite punjač baterije.

Tijekom punjenja baterije treperi CHARGE indikator.

- Provjerite je li vrsta baterije NP-BN1.

- Indikator CHARGE sporo treperi kada koristite bateriju koja dugo nije korištena.

- Indikator CHARGE (na isporučenom punjaču baterije) može treperiti na dva načina: brzo treperenje (s vremenskim razmakom od približno 0,15 sekundi) i sporo treperenje (s vremenskim razmakom od približno 1,5 sekundi). Ako indikator treperi brzo, izvadite bateriju koja se puni i ponovno je umetnite u punjač (dok ne klikne). Ako indikator nastavi brzo treperiti, to može označiti problem s baterijom.
  Ako indikator sporo treperi, punjač je na čekanju i punjenje je privremeno prekinuto. Punjenje se privremeno prekida i punjač prelazi u mod čekanja kad je temperatura izvan intervala pogodnog za punjenje. Punjenje se nastavlja i indikator CHARGE se pali kad se temperatura opet vrati u interval pogodan za punjenje.
  Preporučuje se punjenje baterije na temperaturi između 10°C i 30°C.

- Podrobnije informacije potražite u [Pojedinosti].

Natrag na vrh